**Паўднёвы Захад** — жылы раён у паўднёва заходняй частцы Мінска. Забудоўваўся з другой паловы 1980-х. Складаецца з чатырох  мікрараёнаў, якія пабудаваны на перакрыжаванні цэнтральнай восі — праспекта газеты «Звязда» і папярэчных ёй праспекта Любімава, вуліц Алібегава, Голубева, Бялецкага; з бакоў абмежаваны праспектам газеты «Праўда» і вуліцай Рафіева. З захаду мяжуе з мікрараёнам Малінаўка.

Асноўныя вуліцы
---------------

* Праспект газеты «Праўда»,
* праспект газеты «Звязда»,
* праспект Дзяржынскага,
* праспект Любімава,
* вул. Голубева,
* вул. Алібегава,
* вул. Рафіева,
* вул. Бялецкага.

Інфраструктура
--------------

### Грамадская інфраструктура

У жылым раёне даволі развітая гарадская інфраструктура. У мікрараёне Паўднёвы Захад-1 размешчана аддзяленне паштовай сувязі РУП «Белпошта». Раён абслугоўвае дзве дарослыя (№ 25, № 32), дзіцячая (№ 15) і стаматалагічныя (№ 13) паліклінікі, а таксама адна жаночая кансультацыя. У кожным мікрараёне размешчаны установы дашкольнай і сярэдняй адукацыі. Асноўны грамадскі цэнтр сканцэнтраваны ўздоўж праспектаў Дзяржынскага і Газеты «Праўда». Гэта гандлёвы цэнтр «Паўднёвы Захад» для мікрараёна Паўднёвы Захад-1, ГЦ «Валгаград» для Паўднёвага Захаду-2 і ГЦ «Кірмаш» з кінатэатрам «Бярэсце», ГЗЦ «Тытан» і ГЦ «Магніт» для ўсяго жылога раёна. Таксама тут знаходзяцца суд і ЗАГС Маскоўскага раёна. Акрамя гэтага, гандлёва-бытавая інфраструктура меншага маштабу адносна раўнамерна разгрупавана па перыметры раёна.

У 1994 годзе быў адкрыты Мінскі міжнародны адукацыйны цэнтр імя Ёханеса Раў. Побач, па адрасе пр. Газеты «Праўда» № 11Д, размяшчаецца пасольства Федэратыўнай Рэспублікі Германія.

### Транспарт

Праз раён праходзяць аўтобусныя і тралейбусныя маршруты. Раён абслугоўваюць дыспетчарская станцыя Паўднёвы Захад і дыспетчарская станцыя Малінаўка-4. 7 лістапада 2012 года была адкрыта станцыя метро Пятроўшчына.

 **Транспартная інфраструктура мікрараёна**

| Нумар маршрута: | Назва маршрута: | Заўвагі: |
| --- | --- | --- |
| Аўтобусныя маршруты: |
| 23 | д/с Малінаўка-4 — Гарадскі вал |  |
| 28 | д/с Сярова — Масюкоўшчына |  |
| 30с | Каржанеўскага — Красны Бор |  |
| 75 | д/с Малінаўка-4 — ст. м. Пятроўшчына |  |
| 83э | д/с Малінаўка-4 — ГЦ Ждановічы | Акрамя панядзелка |
| 90 | а/с Паўднёва-Заходняя — Семяняка |  |
| 103 | д/с Паўднёвы захад — д/с Малінаўка-4 |  |
| 104 | д/с Малінаўка-4 — Сеніца |  |
| 116 | д/с Каменная Горка-5 — Малінаўка-8 |  |
| 122э | д/с Кунцаўшчына — С. Кавалеўскай | Панядзелак — пятніца |
| 150 | д/с Паўднёвы Захад — Азярцо |  |
| 156э | д/с Паўднёвы Захад — Водаачышчальная станцыя |  |
| 196 | д/с Малінаўка-4 — С. Кавалеўскай | Панядзелак — пятніца 9.50 — 19.17 |
| Тралейбусныя маршруты: |
| 25 | д/с Кунцаўшчына — д/с Малінаўка-4 |  |
| 32 | ст. м. Пятроўшчына — д/с Малінаўка-4 |  |
| 36 | д/с Паўднёвы Захад — д/с Серабранка |  |
| 39 | д/с Паўднёвы Захад — Сапёраў |  |
| 40 | д/с Карастаянавай — д/с Паўднёвы Захад |  |
| 47 | д/с Малінаўка-4 — ст.м. Пушкінская |  |
| 52 | д/с Малінаўка-4 — д/с Кунцаўшчына |  |
| 53 | д/с Малінаўка-4 — д/с Зялёны Луг |  |
| 63 | д/с Паўднёвы Захад — д/с Дружная |  |
| 64 | д/с Малінаўка-4 — д/с Дружная |  |
| Бліжэйшыя станцыі метро: станцыя Пятроўшчына |
|

Славутасці
----------

Курган у мікрараёне Паўднёвы Захад-3
Побач з мікрараёнам Паўднёвы Захад-2 размешчана праваслаўная царква «Праабражэння Гасподняга» (насупраць універсама «Валгаград»).

Па адрасе праспект газеты «Звязда», насупраць дома № 32, к. 1 захаваўся курган, які датуецца XI стагоддзем. Курган быў абследаваны ў 1978 і 1980 гадах. Яшчэ адзін курган знаходзіцца насупраць дома № 26 па праспекце Любімава.

Акрамя курганоў у 1986 годзе знойдзена селішча плошчай каля 1 га, якое датуецца X—XIII стагоддзямі. Знаходзіцца яно ў 400 метрах на поўдзень ад дома № 60, к. 2 па праспекце газеты «Праўда».

Яшчэ адно паселішча, якое датуецца X—XII стагоддзямі, знаходзіцца на праспекце Любімава за кіламетр на паўднёвы ўсход ад дома № 26. Падчас земляных работ частка плошчы была разбурана. Плошча, якая захавалася (каля 0,3 га) была абследавана ў 1986 годзе.

Побач з мікрараёнам знаходнзіцца парк імя Міхаіла Паўлава, які з іншага боку атачае мікрараён Малінаўка. Тэрыторыя абмежавана вуліцамі Любімава, Бялецкага, Курганнай і Касманаўтаў.

Праз парк працякае р. Лошыца, на рэчышчы якой створаны штучны вадаём.

Гл. таксама
-----------

* Парк імя Міхаіла Паўлава
* Станцыя метро Пятроўшчына

Заўвагі
-------

1. 1 2  Районы, кварталы: история минского Юго-Запада (руск.).  onliner.by. Архівавана з першакрыніцы 1 кастрычніка 2013. Праверана 5 снежня 2014.
2. ↑  Праект дэталёвай планіроўкі жылога раёна Паўднёвы Захад
3. ↑  Минский международный образовательный центр имени Йоханнеса Рау (руск.)(недаступная спасылка). Архівавана з першакрыніцы 16 лютага 2015. Праверана 28 лютага 2015.
4. ↑  Пасольства Федэратыўнай Рэспублікі Германія, Мінск
5. ↑  Афіцыйная старонка ДП «Мінсктранс» Архівавана 28 снежня 2014..
6. 1 2  Юго-запад (руск.).  ato.by.

| ⛭Жылыя раёны Мінска |
| --- |
| 
* Азярышча
* Акадэмгарадок
* Ангарская
* Асмалоўка
* Аэрадромная
* Баравая
* Брылевічы
* Вялікі Лес
* Вясёлкавы
* Вяснянка
* Грушаўка
* Дамброўка
* Дражня
* Дразды
* Захад
* Зялёны Луг
* Калядзічы
* Каменная Горка
* Красны Бор
* Кунцаўшчына
* Курасоўшчына
* Лошыца
* Малінаўка
* Малы Трасцянец
* Масюкоўшчына
* Міхалова
* Навінкі
* Паўднёвы Захад
* Паўночны пасёлак
* Пятроўшчына
* Ржавец
* Серабранка
* Сокал
* Сосны
* Сухарава
* Сцяпянка
* Трактаразаводскі пасёлак
* Уручча
* Усход
* Хмарынскія Пасекі
* Цна
* Цнянка
* Чыжоўка
* Шабаны

 |
| 
* Спіс вуліц Мінска
* Раёны Мінска

 |